Hasanboy Ergashev. Xasanboy Ergashev (; 1985-yil 27-iyunda tugʻilgan) – oʻzbekistonlik sobiq professional futbolchi, himoyachi ampulasida oʻynagan. Faoliyati. Xasanboy futbolchilik faoliyatining dastlabki qismida Fargʻonaning „Neftchi“ jamoasi va Oʻzbekiston quyi ligasi klublarining oʻrinbosarlar jamoasida oʻynagan. 2006—2007-yillarda Qirgʻiziston oliy ligasida ishtirok etgan „Shaxtyor“ (Qizil-Qiya), „Jashtik-Ak-Oltin“ va „Alay“ klublarida oʻynagan. 2006-yilda „Jashtik“ tarkibida chempionatning bronza medali sovrindori va Qirgʻiziston kubogi finalchisi (finalda oʻynamagan) boʻlgan. Keyinchalik yana Oʻzbekiston quyi liga klublarida, jumladan 2010-yillar boshida Fargʻonaning „Imkon Oltiariq“ va Toshkentning „Istiqlol“ klublarida oʻynagan. 2015-yilda „Qoʻqon 1912“ jamoasi bilan shartnoma imzolagan. Qoʻqon klubi tarkibida 2015-yil 14-mart kuni Samarqandning „Dinamo“ jamoasiga qarshi oʻyinda debyut qilgan va jami mavsum davomida 14 oʻyinda ishtirok etgan. 2016-yilgi mavsumda „Shoʻrtan“ jamoasi safida oʻynagan Gʻuzor jamoasida asosiy tarkib oʻyinchisi boʻlgan va 29 ta oʻyinda maydonga tushgan. U keyingi mavsumni „Navbahor“ safida boshlagan, biroq bor-yoʻgʻi 5 ta oʻyinda maydonga tushgan. 2017-yilning 7-aprel kuni Oʻzbekiston oliy ligasidagi ilk golini kiritib, jamoasiga „Mash’al“ ustidan gʻalaba keltirgan (1:0). Mavsum davomida „Shoʻrtan“ jamoasiga qaytgan va u yerda yana asosiy tarkib futbolchisiga boʻlgan. Xasanboy Oʻzbekiston oliy ligasida jami 50 ta oʻyin oʻtkazib, bitta gol urgan. 2018-yil boshida Fargʻonaning „Neftchi“ jamoasida qishki yigʻinlarida ishtirok etgan, ammo murabbiylarning koʻrigidan oʻta olmagan. 2018-yilning birinchi yarmida birinchi liganing „Iftixor“ klubida oʻynagan. Klub rahbarlari Ergashev va jamoadoshi Tursunboy Xusanovni kelishilgan oʻyinlarni tashkil etish va bunday xolatlarda ishtirok etishda gumon qilib, futbolchilarni kaltaklagan. Natijada ular kasalxonaga yotqizilgan.